 Ọpọ eeyan ku, awọn mi-in fara pa, nibi ijamba ọkọ to waye lAkungba Akoko : Ọpọlọpọ eeyan ni wọn ku, tawọn mi-in si tun fara pa ninu ijamba ọkọ kan to waye niluu Akungba Akoko lalẹ ọjọ Aiku, Sannde, ọsẹ ta a wa yii.ALAROYE fidi rẹ mulẹ lati ẹnu ẹnikan tiṣẹlẹ yii ṣoju rẹ, Ọgbẹni Ọṣọ, pe ọkọ ajagbe kan lo padanu ijanu rẹ lasiko to n sọkalẹ Okerigbo, lagbegbe Fasiti Adekunle Ajasin, to wa loju ọna marosẹ Akungba si Ikarẹ Akoko ni nnkan bii aago mẹsan-an aabọ alẹ ọjọ naa.Ọṣọ ni ọpọlọpọ awọn ọkọ akero ati ọlọkada to n lọ jẹẹjẹ wọn lasiko naa lọkọ ajagbe yii fori sọ, leyii to ṣokunfa ọpọ eeyan to ba iṣẹlẹ yii rin, ti ọpọ si tun farapa yannayanna.Ọkunrin yii ni ko ti i ṣeni to ti i le sọ ni pato iye awọn eeyan to ku atawọn to farapa nigba to fi n ba wa sọrọ latari asiko ti ijamba naa waye.O ni oun foju ara oun ri oku eeyan bii mẹjọ ti wọn fa jade, nigba ti wọn ko ti i mọ iye awọn to si wa labẹ awọn ọkọ ati awọn to ko sinu odo nla kan to wa lagbegbe naa. 